**Tengler Gabriella (4. b. osztály): Karácsonyi csoda**

Volt egyszer egy nagyon szegény család. A családban csak egy anyuka és a kisfia élt kettecskén, mégis szegények voltak. A családnak nem volt pénze karácsonyfára sem. A kisfiú nagyon szomorú volt, mert azt remélte idén futja karácsonyfára. Azután elhatározta, hogy segít a lakosságnak a házkörüli munkákban, hogy gyűjtsön és tudjon belőle karácsonyfát venni. Így hát havat lapátolt, elintézte a bevásárlást a ház lakóinak, levitte a szomszéd kutyát sétálni, és lesöpörte a járdát. Ezekért a munkákért mindig kapott egy kis pénzt.

A kisfiú minden nap ránézett a karácsonyfák kirakatára és kiszámolta, hogy mennyi pénzt kell még összegyűjtenie. Ez aztán így ment egy bizonyos napig. Ezen a napon, amikor a kisfiú megnézte a kirakatot, megakadt a szeme egy karácsonyfán. Ez a fa a legkisebb volt mind között. És látta, hogy pont elég pénze van rá. Ám amikor bement, épp akkor vette meg egy család. Megkérdezte a boltos bácsit, ki vette meg. Ő mivel ismerte őket, elmondta. Kiderült, hogy egy másik szegény család vette meg. A kisfiú elment hozzájuk.

Ebben a családban egy apuka meg a kislánya élt. Bár csak három kicsi haluk volt ebédre, mégis adtak belőle a kisfiúnak. Otthon a kisfiú elmesélte, mi történt vele, a család milyen kedves volt hozzá és hogy azt mondták, hogy máskor is szívesen látják. Az anyukának megtetszett a jóságuk és másnap reggel már át is mentek hozzájuk. Az apuka és a lánya nagyon szívesen látták őket a háznál. Azután a karácsony mind a három napját együtt töltötték. Bár szegények voltak, és hatalmas díszes fa helyett csak egy kicsi üres fa állt az asztalon, mégis örültek az ünnepnek, és hogy együtt tölthették ezt a gyönyörű ünnepet. És a harmadik napra csoda történt. A kicsi csupasz fácskából hatalmas fenyő, zöld és díszekkel teli fa lett. A fa alatt pedig ott a rengeteg ajándék. Az apuka és az anyuka hamarosan talált munkát, pénzt kerestek és nem voltak többé szegények. Azután az anyuka és az apuka összeházasodtak és boldogan éltek, amíg meg nem haltak. A kisfiú és a kislány pedig nagyon jó testvérek lettek.